**ไซมอน แมกซ์เวลล์ เฮลเบิร์ก** (อังกฤษ: Simon Maxwell Helberg เกิด 9 ธันวาคม ค.ศ. 1980) เป็นนักแสดง นักแสดงตลก และนักดนตรีชาวอเมริกัน เป็นที่รู้จักจากบทบาท ฮาวเวิร์ด โวโลวิตซ์ จากละครซิตคอมเรื่อง *เดอะบิกแบงเธียรี*

เขายังเคยปรากฏตัวในรายการตลก *แมดทีวี* และผู้รับบท มอยสต์ ในละครชุดเรื่องสั้น *ดร.ฮอร์ริเบิลส์ซิงอะลองบล็อก*

ชีวิตช่วงแรก
------------

เฮลเบิร์กเกิดในวันที่ 9 ธันวาคม ค.ศ. 1980 ในลอสแอนเจลิส เขาเป็นบุตรของนักแสดง แซนดี เฮลเบิร์ก และนักคัดเลือกนักแสดง แฮร์เรียต เฮลเบิร์ก เขานับถือศาสนายูดาห์

เฮลเบิร์กเข้าศึกษาที่โรงเรียนครอสโรดส์สกูลในซานตามอนิกา รัฐแคลิฟอร์เนีย ร่วมกับเจสัน ริตเทอร์ ซึ่งกลายมาเป็นเพื่อนร่วมหอพักของเขาในมหาวิทยาลัยนิวยอร์กด้วย เขาเข้าเรียนโรงเรียนศิลปะทิสช์ของมหาวิทยาลัยนิวยอร์ก และฝึกงานที่บริษัทแอตแลนติกเธียเตอร์

อาชีพการแสดง
------------

ตั้งแต่ต้นคริสตทศวรรษ 2000 เฮลเบิร์กจัดรายการตลกร่วมกับเดเร็ก วอเทอส์ ในรายการเดเร็กแอนด์ไซมอน ในปี ค.ศ. 2007 ทั้งคู่ร่วมแสดงในเว็บซีรีส์เรื่อง *เดเร็กแอนด์ไซมอน: เดอะโชว์* ซึ่งพวกเขาผลิตร่วมกับนักแสดงตลก บ็อบ โอเดนเคิร์กในเว็บไซต์ซูเปอร์ดีลักซ์ พวกเขาทำภาพยนตร์สั้นสองเรื่อง ได้แก่ "เดเร็กแอนด์ไซมอน: เดอะพิทีคาร์ด" และ "เดเร็กแอนด์ไซมอน: อะบีแอนด์อะซิกาเรตต์" หนึ่งในรายการที่เฮลเบิร์กแสดงในยุคแรก ๆ คือซีรีส์ *แมดทีวี* หนึ่งซีซันในปี ค.ศ. 2002

ในปี ค.ศ. 2002 เฮลเบิร์กปรากฏในภาพยนตร์ *แวน ไวลเดอร์* รับบทเป็นนักเรียนที่แวน ไวลเดอร์จัดงานเลี้ยงให้ ในปี ค.ศ. 2003 เขามีบทบาทรองในภาพยนตร์เรื่อง *ก๊วนแสบ โสดไม่มีลิมิต*  ในปี ค.ศ. 2004 เขาแสดงเรื่อง*เรโน 911!* จำนวนสองตอน เขาแสดงบทบาทเล็ก ๆ ในตอนที่หกของเรื่อง*ควินทุปเลตส์* รับบทเป็นชายคนหนึ่งที่ตะโกนเรียกนีลที่กำลังทำงานหลังเคาน์เตอร์ในร้านรองเท้าแห่งหนึ่ง แห่งเดียวกับเพจและแพตเทินทำงานอยู่

ในปี ค.ศ. 2007 เขาได้รับเลือกให้รับบทฮาวเวิร์ด โวโลวิตซ์ เป็นหนึ่งในตัวละครที่มีบทบาทเยอะที่สุดในละครชุดตลกเรื่อง *เดอะบิกแบงเธียรี* ออกอากาศทางช่องซีบีเอส

เขารับบทเป็นมอยสต์ในซีรีส์ *ดร.ฮอร์ริเบิลส์ซิงอะลองบล็อก* และมีบทบาทเล็กน้อยในตอนแรกของซิตคอมเรื่อง *อันดีแคลด์* ที่ผลิตโดยจัดด์ แอพะทาว ในภาพยนตร์เรื่อง ขอโทษที… พี่ซีเครียด ออกฉายปี ค.ศ. 2009 เขารับบทเป็นแรบบี สกอตต์ กินสเลอร์ เขามีบทบาทรองในเว็บซีรีส์ เดอะกิลด์ ตอนสุดท้ายของซีซันที่สี่ รับบทเป็นหนึ่งในเกมมาสเตอร์

ในปี ค.ศ. 2016 เฮลเบิร์กแสดงร่วมกับเมอรีล สตรีป และฮิว แกรนต์ ในเรื่อง*ฟลอเรนซ์ฟอสเตอร์เจงกินส์* กำกับโดยสตีเฟน เฟรียส์ เขารับบทเป็นนักเปียโน คอสเม แม็กมูน และได้เข้าชิงรางวัลลูกโลกทองคำสาขานักแสดงสนับสนุนยอดเยี่ยมด้วย

ชีวิตส่วนตัว
------------

เฮลเบิร์กสมรสกับนักแสดง โจเซลีน ทาวน์ ในวันที่ 15 กรกฎาคม ค.ศ. 2007 ลุงของทาวน์เป็นนักเขียนบทละคร โรเบิร์ต ทาวน์ บุตรสาวคนแรกของพวกเขาคือ อะดีลีน เกิดวันที่ 8 พฤษภาคม ค.ศ. 2012 บุตรชายชื่อ วิลเดอร์ ทาวน์ เฮลเบิร์ก เกิดวันที่ 23 เมษายน ค.ศ. 2014

ในวันที่ 12 พฤษภาคม ค.ศ. 2016 เฮลเบิร์กเผยในรายการ*เดอะเลตเลตโชว์วิดเจมส์คอร์เดน*ว่า เขาเป็นนักกีฬาคาราเต้สายดำ

อ้างอิง
-------

1. ↑  "Simon Helberg". *Twitter*. สืบค้นเมื่อ January 5, 2015.
2. ↑  Goldberg, Lesley. "'Big Bang Theory's' Kate Micucci on Howard's 'Song for Bernadette': Simon Helberg 'Nailed It' in One Take (Video)". *Hollywood Reporter*. สืบค้นเมื่อ January 5, 2015.
3. 1 2 3  "Simon Helberg". TVGuide.com. สืบค้นเมื่อ January 4, 2015.
4. 1 2  "*The Big Bang Theory* Cast: Simon Helberg". CBS. เก็บจากแหล่งเดิมเมื่อ January 23, 2014. สืบค้นเมื่อ October 19, 2012.
5. 1 2  Miller, Gerri (September 4, 2007). "Fall TV Preview: Simon Helberg". *American Jewish Life*. เก็บจากแหล่งเดิมเมื่อ October 2, 2013. สืบค้นเมื่อ October 19, 2012.
6. ↑  Lindhome, Riki. "Making It #1: Jason Ritter". *Nerdist*. คลังข้อมูลเก่าเก็บจากแหล่งเดิมเมื่อ 2011-12-11. สืบค้นเมื่อ July 26, 2011.
7. ↑  "Eight Tisch Alumni Nominated for 18th Annual Screen Actors Guild Awards". Tisch School of the Arts. เก็บจากแหล่งเดิมเมื่อ January 11, 2014. สืบค้นเมื่อ October 19, 2012.
8. ↑  Fox, Jesse David (September 1, 2015). "Bob Odenkirk Talks to Derek Waters About *Drunk History*, Drinking With David Simon, and the State of Sitcoms". Vulture.
9. ↑  Quillard, Bobby (August 16, 2010). "Talk Nerdy to Me: Simon Helberg of The Big Bang Theory". *Venus Zine*. คลังข้อมูลเก่าเก็บจากแหล่งเดิมเมื่อ July 17, 2011. สืบค้นเมื่อ October 19, 2012.
10. ↑  "Florence Foster Jenkins". August 12, 2016 – โดยทาง IMDb.
11. ↑  Raz, Gali (March 12, 2014). "Simon Helberg Gets Together With His Real Life Wife Jocelyn Towne To Direct A Movie – On Their Romance". *Jewish Business News*. เก็บจากแหล่งเดิมเมื่อ July 12, 2014. สืบค้นเมื่อ January 4, 2015. Note: Webber, *Us Weekly* (below), gives marriage year as 2012.
12. ↑  Bowerman, Jeanne Veillette (August 18, 2011). "Balls of Steel: I Am I ... and Then Some – Script Magazine". Scriptmag.com. เก็บจากแหล่งเดิมเมื่อ November 9, 2014. สืบค้นเมื่อ 2014-05-09.
13. ↑  Michaud, Sarah; Rizzo, Monica (January 27, 2012). "Baby on the Way for Simon Helberg". *People*. สืบค้นเมื่อ January 27, 2012.
14. ↑  Webber, Stephanie (June 24, 2014). "Simon Helberg and Wife Jocelyn Towne Welcome Second Child, Baby Boy Wilder Towne Helberg". *Us Weekly*. สืบค้นเมื่อ January 4, 2015.